Quines entitats apareixen en aquest text?
Germana de Foix (Foix, 1488 - Llíria, 15 d'octubre de 1536) fou virreina de València (1523-1536), reina consort d'Aragó (1505-1516) i vescomtessa de Castellbò (1513-1536). Fou la segona esposa de Ferran el Catòlic (1505-1516); després de la mort d'aquest, es casà amb Joan de Brandeburg-Ansbach (1519-1525); i finalment, després de quedar vídua novament, amb Ferran d'Aragó, duc de Calàbria (1526-1536). Úrsula Germana de Foix va néixer a Foix (País de Foix, França) en 1488 i va morir a Llíria (València) en 1536. Filla de Joan de Foix, comte d'Étampes i vescomte de Narbona, i de Maria d'Orleans, germana de Lluís XII de França. Pertanyia a la noble casa francesa de Foix, que havia regnat a Navarra. Va ser educada en la cultura francoborgonyona a la cort del seu oncle matern Luís XII de França, on va aprendre a llegir, a ballar i a tocar el llaüt, i es va preparar per a contreure un matrimoni que preservés els interessos  del seu llinatge. Es va casar el 15 de març de 1506, als divuit anys, amb Ferran II d'Aragó, vidu d'Isabel I de Castella. Arribada a València, els seus costums i la seua cultura francoborgonyona, distintes de l'ascetisme i de la rigidesa de la reina Isabel, van desconcertar la cort castellana. Germana de Foix coneixia les habilitats socials per a moure's amb desimboltura a la cort, i mostrà un model femení que xocava amb el referent d'ideal d'educació femenina basat en la sobrietat i els textos religiosos, que havia impulsat Isabel la Catòlica. Per aquest motiu, Germana de Foix va ser criticada per la seva frivolitat. Encara que era probablement una relació romàntica la que tingueren ambdós, una raó important de la unió era establir una treva entre el Regne de França i el Regne de Castella. Així, pel Tractat de Blois es dictaminà que Germana rebia els drets dinàstics del Regne de Nàpols i li concedí el títol de reina de Jerusalem. Enric VIII d'Anglaterra, gendre de Ferran pel seu matrimoni amb Caterina d'Aragó, va veure's traït. Així, enfadat i en un acte de venjança, Enric VIII va casar la seva pròpia filla, Maria Tudor, amb el rei Lluís XII de França, un rei envellit, però enriquit; tanmateix, tot va perdre's arran de la seva mort. Del seu matrimoni amb Ferran II el Catòlic va néixer un fill, Joan, que va morir poc després de néixer el 3 de maig de 1509. D'haver sobreviscut hagués heretat els estats de la corona d'Aragó, patrimoni patern, i hagués impedit la unitat que es va aconseguir en la persona de Carles I. Vídua en 1516, va rebre un generós dot per a mantenir el seu estatus reial, i així refermà les crítiques que l'acusaven de supèrbia i luxúria. Vídua en un país estranger, tenia prohibit abandonar la Península. Tot i el seu estatus regi es va haver de sotmetre al nou rei Carles I. Germana es va retirar al monestir de Guadalupe i va renunciar als seus drets dinàstics sobre la corona de Navarra. Així mateix va cedir a Carles I els seus dominis del sud de França i totes les terres i rendes d'Itàlia. És un fet constatat que Carles I va controlar i gestionar els assumptes de l'última reina d'Aragó, entre ells els seus dos criticats nous matrimonis.
Germana de Foix : persona, Foix : Entitat_Geopolítica, Llíria : Entitat_Geopolítica, València : Entitat_Geopolítica, Aragó : Entitat_Geopolítica, Castellbò : Entitat_Geopolítica, Ferran el Catòlic : persona, Joan de Brandeburg-Ansbach : persona, Úrsula Germana de Foix : persona, País de Foix : Entitat_Geopolítica, França : Entitat_Geopolítica, Joan de Foix : persona, Étampes : Entitat_Geopolítica, Narbona : Entitat_Geopolítica, Lluís XII de França : persona, Navarra : Entitat_Geopolítica, Luís XII de França : persona, Isabel I de Castella : persona, Isabel : persona, Isabel la Catòlica : persona, Regne de França : Entitat_Geopolítica, Regne de Castella : Entitat_Geopolítica, Germana : persona, Regne de Nàpols : Entitat_Geopolítica, Jerusalem : Entitat_Geopolítica, Ferran : persona, Enric VIII : persona, Ferran d'Aragó, duc de Calàbria : persona, Maria d'Orleans : persona, Ferran II d'Aragó : persona, Enric VIII d'Anglaterra : persona, Caterina d'Aragó : persona, Maria Tudor : persona, Ferran II el Catòlic : persona, Joan : persona, corona d'Aragó : Entitat_Geopolítica, Carles I : persona, monestir de Guadalupe : edifici, corona de Navarra : Entitat_Geopolítica, Itàlia : Entitat_Geopolítica